ཐེངས་དེའི་ཉམས་མྱོང་ཟབ་མོ་དེས་སྒོར་མོའི་ཡོང་ཁུངས་གཙང་དགོས་ཞེས་པ་ངས་ཧ་གོ་ཡོད།དེ་ནས་བཟུང་སྟེ་ལས་ཀ་དེ་རིགས་གཏན་ནས་བྱེད་མ་མྱོང་།དེང་སྐབས་ནག་ཚོང་རྒྱུགས་ཆེ་ལ།སྨད་ཚོང་མ་མང་བ་དང་རུལ་སུངས་དཔོན་པོ་མང་བའི་རྒྱུ་མཚན་གཙོ་བོ་ནི་ཆུང་དུས་སུ་སྒོར་མོའི་ཡོང་ཁུངས་གཙང་དགོས་ཞེས་པ་ལྟ་བུའི་སྒོར་མོའི་སློབ་གསོ་མེད་སོང་བས་ཡིན་རྒྱུ་རེད།དེ་བས།ཕ་མ་རྣམས་ཀྱིས་བྱིས་པར་སྒོར་མོའི་སློབ་གསོ་བྱ་དུས་ང་ཚོས་ཐབས་ལམ་མང་པོ་སྤྱད་ནས་སྒོར་མོའི་ཡོང་ཁུངས་གཙང་དགོས་པའི་གནས་ལུགས་ཡང་དང་བསྐྱར་དུ་བཤད་དགོས།